पाएं अपने शहर की ताज़ा ख़बरें और फ्री ई-पेपरडाउनलोड करें
डबवाली। उपमंडल में मंगलवार को दोपहर बाद तेज आंधी के साथ बारिश हुई। इससे आमजन को गर्मी से राहत मिली है वहीं फसलों के लिए यह बारिश संजीवनी साबित हुई है। साथ ही आंधी के कारण दर्जनों पेड़ टूटकर सड़कों पर गिर गए। इससे दोपहर बाद नेशनल हाइवे भी जाम रहा।
सुबह से उमड़ते घुमड़ते बादलों के बीच दोपहर में एकाएक तेज आंधी आई। इसके 10 मिनट बाद तेज बौछारें शुरू हो गई। करीब 20 मिनट तक हुई आंधी के साथ बारिश से बाजारों में पानी जमा हो गया और खेतों में फसलें लहलहाने लगी। कस्बे के लगभग सभी गांवों हुई 3 से 6 एमएम बारिश से किसानों ने राहत की सांस ली है वहीं आमजन को भी गर्मी से निजाम मिली है।
वहीं हाइवे किनारे बारिश से पहले आए अंधड़ में दर्जनों पेड़ टूटकर सड़क पर गिर गए। इससे गांव डबवाली से सांवतखेड़ा व खुइयां मलकाना तक रोड जाम हो गया। करीब दो घंटे बाद लोगों ने मशक्कत कर रास्ते से पेड़ों को हटाया और शाम तक हाइवे को खोला जा सका। इस दौरान बिजली की तारें भी टूटकर गिर गई। जिन्हें काटकर यहां से वाहनों को गुजारना पड़ा। बस यात्री राजवीर सिंह, सुनील, पालाराम, विनोद शर्मा, अजय आदि ने बताया कि अंधड़ के कारण गिरे पेड़ों से रास्ता जाम होने से वे दिल्ली से बठिंडा पहुंचने में तीन घंटे लेट हो गए।
बिजली का भी हुआ ब्लैक् आउट
डबवाली। दोपहर बाद आई आंधी और बारिश के कारण उपमंडल में बिजली भी कट हो गई। करीब साढ़े 3 बजे से गुल हुई बिजली शाम तक हो पाई। इससे आमजन व कारोबारियों को परेशानी का सामना करना पड़ा। बताया जाता है अंधड़ के कारण कई जगह तारें टूटने के कारण बिजली कट हुई है। इस बारे में बिजली निगम के एसडीओ आरके ढांडा ने बताया कि सिरसा से ही बिजली कट हो गई है। जिसका अभी फाल्ट भी पता नहीं है और रात तक बिजली बहाल हो जाएगी।
खुले में पड़ी लाखों टन गेहूं भीगी
शहर के पास चौटाला रोड पर सभी एंजेसियों के गोदामों में खुले में रखी लाखों टन गेहूं मंगलवार दोपहर को आई बारिश में भीग गई। विभागीय अधिकारियों और कर्मचारियों की लापरवाही से भीगे गेहूं के प्लास्टिक बैग में गेहूं सडऩे की स्थिति भी बन सकती है। उल्लेखनीय है कि चौटाला रोड पर डीएफएससी, हैफेड, हरियाणा एग्रो सहित अन्य सरकारी एंजेंसियों के गेहूं गोदाम है जहां रखी लाखों क्विंटल गेहूं पर अभी तिरपाल नहीं डाले गए हैं। इससे मंगलवार को आई बारिश के दौरान गेहूं भीग गया। गांव सकताखेड़ा के पास स्थित हरियाणा एग्रो के नवीनतम खुले गोदाम पर तिरपाल पिछले 10 दिन से रखे पड़े हैं लेकिन उन्हें गेहंू की बोरियों के स्टैग पर डाला नहीं गया। इससे बारिश में प्लास्टिक बैग भीग गए। इस बारे में स्थानीय परचेजर फर्म बिश्नपाल एंड संस के मौके पर मौजूद कर्मचारी जसप्रीत सिंह ने बताया कि एजेंसी की ओर से लेवर लगाकर तिरपाल डाले जाने हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn